tomron87/hebrew-wikipedia-sentences-corpus huggingface dataset:
באמצעות מילות השיר הוא מביע את חוסר שביעות רצונו מהמודרניזציה המאיימת על האותנטיות של מולדתו.
+מקבץ רשימות וארגונים אשר דירגו את השיר "Nuevayol"ארגוןרשימהמיקוםמקורבילבורד100 השירים הטובים ביותר לשנת 2025350 השירים הטובים ביותר לשנת 2025: עד כה29הגרדיאן20 השירים הטובים ביותר לשנת 202519הסאנדיי טיימס25 הרצועות הטובים ביותר לשנת 20257Paste60 השירים הטובים ביותר לשנת 2025: עד כה60USA Today10 השיריים הטובים ביותר לשנת 20257
הקליפ לשיר שוחרר ב-4 ביולי, במקביל ליום העצמאות האמריקאי.
בתחילת הסרטון, נראה באד באני צועד בשלג, וכשהוא נכנס לרכב, הוא שואל את עצמו: "¿Y este frío cuando se acaba?" ("מתי ייגמר הקור הזה?").
מנקודה זו, הקליפ מתמקד בחגיגת קינסניירה (quinceañera) – חגיגת יום הולדת 15 הנהוגה בתרבות הלטינו-אמריקנית – הכוללת אוכל וריקודים.
לקראת סיום הקליפ, נראים כמה צעירים מאזינים לתחנת רדיו שמשדרת מסר שמדמה את קולו של דונלד טראמפ, שבו הוא מביע חרטה על מדיניותו ומתנצל בפני מהגרים בארצות הברית.
הקליפ הוויזואלי פורסם יחד עם כל שאר הקליפים של האלבום ב-5 בינואר 2025. הקליפ מספר את סיפורו של דגל הפוארטוריקני (1895–1952).
פרסתאריךקטגוריהתוצאהמקורפרס המוזיקה הלטינית של בילבורד23 באוקטובר 2025השיר הלטיני של השנה: גלובל 200השיר הלטיני הטוב ביותר של השנהשיר המכירות של השנהשיר הסטרימינג של השנההשיר הקצבי הלטיני של השנה
העולם היהודי החדש (בספרדית: Nuevo Mundo Israelita; בקיצור: NMI) הוא שבועון יהודי היוצא לאור בקראקס, ונצואלה.
העיתון נוסד בשנת 1943 על־ידי מויסס סאנאנס, בשם העולם היהודי (El Mundo Israelita).
בשנת 1973 החליטו המוסדות היהודיים המרכזיים בוונצואלה לאחדו עם כתב העת החודשי Unión ועם המגזינים Maguén ו־Menorá, ובכך ליצור שבועון ממסדי ורשמי חדש – העולם היהודי החדש.
השבועון מופץ ללא תשלום בקהילה היהודית של ונצואלה, וכן נשלח לעיתונאים ולאנשי רוח בחברה הוונצואלית.
הוא כולל מאמרים פרי עטם של כתביו ועמיתיו, טורי דעה, חדשות קהילתיות וכתבות בענייני דת.
בנוסף, הוא מתרגם לעברית או מפרסם מחדש מאמרים שפורסמו במקור בכלי תקשורת יהודיים בינלאומיים, בהם Aurora, הארץ, The Jerusalem Post, The Times of Israel, ישראל היום, Iton Gadol, Tribuna Judía וידיעות אחרונות.
במרץ 2016 עבר אתר האינטרנט של "העולם היהודי החדש" (Nuevo Mundo Israelita), שהושק בשנת 2003, מודרניזציה מקיפה.
מאז שנת 2009 מחזיק העיתון בחשבון טוויטר פעיל (@mundoisraelita).
לעיתים כולל "העולם היהודי החדש" (NMI) מדור בשפת לאדינו, שבו מתפרסמים מאמרים מכתבי העת Sefaradimuestro, "שלום", "אקי ירושלים" ו־El Amaneser.
Number 21 הוא מטוס אשר נטען כי הוטס כשנתיים לפני הטיסה הראשונה של האחים רייט, לפי הטענה הוטס על ידי גוסטב וייטהד ב-14 באוגוסט 1901, ליד ברידג'פורט שבקונטיקט.
אולם אין לכך עדויות ברורות.
היסטוריון התעופה ג'ון בראון מצא תצלום פנורמי משנת 1901 המתעד את טיסתו של וייטהד.
בראון מתאר את טיסתו של וייטהד ב"קונדור מס '21 "כך:" חודשיים לאחר מכן, ב -14 באוגוסט 1901, הוא (וייטהד) הזמין את העיתונות לחזות בטיסתו הראשונה, המוצלחת ומאוישת.
מטוסו של וייטהד איפשר נסיעה בכביש.
אפשר היה לקפל את כנפיו ולנהוג בכבישים.
כשווייטהד עזב את ברידג'פורט מעט אחרי חצות, הוא, העוזרים שלו והעיתונות הסיעו את המטוס 15 קילומטרים לאתר פיירפילד כמו בפעמים הקודמות.
לאחר שכיבש את המכונה, המריא וייטהד עם עלות השחר, טס תחילה חצי קילומטר, ולאחר מכן בטיסתו השנייה, קילומטר וחצי בגובה 50 רגל.
לטענתם של וייטהד ועדי ראייה אחדים, טיסתו הארוכה ביותר הייתה טיסה לאורך כ־800 מטרים בגובה 60 מטר.
עם זאת, טענות אלה שנויות במחלוקת משום שווייטהד לא שמר יומן רישומים של טיסותיו שנערכו ברובן בשעות הערב או שעות הבוקר המוקדמות, עם עדי ראייה מעטים.
Number 21 היה מטוס חד-כנפי עם מנוע של 20 כוח סוס.
המטוס החל לנוע בעזרת כוח המנוע כדי להניע את הגלגלים, כמו במכונית וכך המריא.
לאחר ההמראה הועבר כוח המנוע למדחף.
Nursery Cryme הוא אלבומה השלישי של להקת ג'נסיס, משנת 1971, והראשון עם הרכבה ה"קלאסי" של הלהקה, שכלל את פיטר גבריאל, טוני בנקס, מייק רת'רפורד, פיל קולינס וסטיב האקט.
האלבום נחשב לנקודת המפנה של הלהקה וזה שבו התעצב סגנון הרוק המתקדם הייחודי שלה, שבא לידי ביטוי באלבומיה הבאים, עד לעזיבתו של האקט.
האלבום לא היה הצלחה גדולה כשיצא לאור לראשונה וגם בקרב מעריצי הלהקה הדעות חלוקות לגביו, אך חלק משיריו הפכו לפופולריים מאוד בקרב המעריצים ואין חולקים על השפעתו על המשך דרכה של הלהקה והרוק המתקדם ככלל.
לאחר הקלטת אלבומה הקודם של הלהקה, Trespass, היא איבדה שניים מחבריה - הגיטריסט אנתוני פיליפס, ממייסדי הלהקה ואחד מחבריה המשפיעים, פרש מסיבות בריאותיות ובשל פחד במה, והמתופף ג'ון מייהו פוטר.
לבסוף צורפו ללהקה במקומם פיל קולינס כמתופף, וסטיב האקט כגיטריסט, ובכך השלימו את ההרכב שיאפיין את ג'נסיס בשנותיה הבאות (למעשה, עד שנת 1998 לא צורף ללהקה אף חבר חדש, אף שפיטר גבריאל וסטיב האקט עזבו אותה).
בהרכבה החדש פנתה הלהקה אל כיוון מוזיקלי תיאטרלי יותר מזה של אלבומיה הקודמים.
מילות השירים מאופיינות בהומור רב יותר וחלקם מספרים סיפורי פנטזיה.
הסגנון המוזיקלי אגרסיבי וקצבי יותר, ומורגש השימוש של הלהקה במלוטרון שרכשה באותה תקופה.
באופן כללי, האלבום מהווה התפתחות טבעית של הסגנון שבא לידי ביטוי ב-Trespass.
אווירת הפולק שאפיינה את האלבום ההוא נשמרת במספר משירי האלבום הזה, אך רובו נוטה לכיוון שאותו סימן השיר The Knife שסיים את האלבום הקודם; שירים ארוכים, מורכבים וקצביים, שמספרים סיפור.
עם זאת, האלבום סבל מאיכות הקלטה בינונית שזיכתה אותו בביקורות רעות, ורק בשנת 1994 יצא מחדש בגרסה דיגיטלית משופרת.
ההפקה כולה, כמו גם השירים עצמם, נחשבת לבלתי מלוטשת יחסית לאלבומיה הבאים של הלהקה.
למרות זאת, חלק משירי האלבום (ובפרט The Musical Box) הפכו לחביבים מאוד על הקהל ולמושמעים מאוד בהופעות.
עטיפת האלבום הסוריאליסטית, צוירה על ידי פול וויטהד אשר צייר את עטיפת האלבום הקודם ויצייר לאלבום הבא.
עטיפת האלבום הייתה השפעה מ-The Musical Box.
כל השירים נכתבו על ידי פיטר גבריאל, טוני באנקס, מייק ראת'רפורד, סטיב האקט ופיל קולינס למעט איפה שמצוין
The Musical Box הוא השיר הפותח של האלבום, שאורכו כמעט עשר וחצי דקות, הוא גם אחד מהבולטים בו, ואחד מהשירים הידועים של הלהקה מתקופתה המתקדמת באופן כללי.
סיפור הרקע לשיר - שמתואר גם בציורים והסבר מילולי בחוברת המצורפת לאלבום - עוסק בהנרי, ילד בן 9 שראשו נערף בידי ילדה בת 8 בעת משחק קרוקט.
לאחר שבועיים, הילדה מוצאת בחדר השינה שלו את תיבת הנגינה שלו.
משהיא פותחת אותה, מופיעה רוחו של הנרי לצלילי השיר החביב עליו, אך הוא מתחיל להזקין בפתאומיות, ותאוות בשרים נופלת עליו.
הוא דורש מהילדה לספק אותו, והמהומה שמוקמת בשל סירובה מושכת לחדר את האומנת, שמשליכה את תיבת הנגינה על הילד והורסת את שניהם.
עלילתו המוזרה של השיר היא דוגמה מייצגת לסגנון הכתיבה של פיטר גבריאל בתקופת ג'נסיס.
השיר עצמו מתאר את המונולוג שנושא הנרי מרגע שבו הוא מופיע ועד שהוא מתחיל לתבוע מהילדה לסייע לו במימוש תאוותו.
סגנונו של השיר מותאם לכך; הדקות הראשונות שלו מאופיינות במוזיקה שלווה, רגועה וחלומית בעוד הנרי מקונן על גורלו, ואולם לפתע הופך הסגנון לתוקפני ואגרסיבי (ככל הנראה כדי לציין את גדילתו הפתאומית של הנרי), אותו מוביל סולו גיטרה מהיר - אלמנט מוזיקלי שטרם הופיע בשירי הלהקה.
לאחר מכן הסגנון שב להיות רגוע, אך משהנרי מתחיל בתביעתו מהילדה הוא הופך למהיר בשנית, והשיר מסתיים בצורה אקסטטית.
הן עטיפת האלבום (שעוצבה בצורה שמזכירה את הרפתקאות אליס בארץ הפלאות) והן שמו של האלבום (משחק מילים על הביטוי "Nursery Rhyme" - שיר ערש - והמילה "Crime" - פשע) מתייחסים לשיר זה.
For Absent Friends' השיר השני באלבום, עוסק בשני אלמנים קשישים המתפללים לנשותיהם שנפטרו.
זהו השיר הראשון של הלהקה שבו מתופף הלהקה, פיל קולינס נוטל את תפקיד השירה המובילה.
זהו גם הראשון של הלהקה בו משתתפים שני החברים החדשים בלהקה - קולינס וסטיב האקט והשיר בוצע על ידי השניים בלבד.
השיר הקצר (פחות משתי דקות) והמינורי משמש כקטע מעבר בין שני השירים הארוכים שלפניו ואחריו.
סגנונו שקט ועדין, ומזכיר את שירי האלבום הקודם, Trespass.
להקת הפרוגרסיב מטאל השוודית, אופת' יצרו קטע אינסטרומנטלי עם אותו שם כמחווה לג'נסיס באלבום, Deliverance מ-2002. גיטריסט הלהקה סטיב האקט יצר גרסת ואלס לשיר באלבומו Watcher of the Skies: Genesis Revisited בקולו של קולין בלנסטון.
The Return of the Giant Hogweed הוא אחד מארבעת השירים המורכבים באלבום.
גם שיר זה הוא ממושך למדי ואורכו הוא למעלה משמונה דקות.
סגנונו הוא מהיר, קצבי ואגרסיבי, והוא מספר בצורה הומוריסטית ואפוקליפטית על השתלטותו של צמח פרא על אנגליה.
למרות ההומור, השיר מדויק יחסית; הצמח הרעיל המתואר בו אכן הובא מרוסיה בתור צמח נוי והתפשט באנגליה תוך הפגנת חסינות לניסיונות הדברה שונים, בעיקר סביב נהרות ותעלות, כפי שמתואר בשיר.
השיר הזה היה מנוגן רבות בהופעות הלהקה.
השיר יצא לאור שוב לאחר שנה כ"בי-סייד" לסינגל ללא אלבום של הלהקה, Happy the Man.
השיר, כמו כל שבעת השירים בNursery Cryme נכתב על ידי כל חברי הלהקה.
שם השיר מקושר לאלבום בכך שבאלבום יש 7 שירים והשיר נקרא שבע אבנים (Seven Stones) אשר מתחרז עם שבעה שירים (Seven Songs).
השיר מספר על חוכמתו של איש זקן.
בדומה לשירים אחרים באלבום, גם שיר זה נפתח בצורה שקטה ועוצמתו מתגברת לקראת סיום דרמטי.
עם זאת, השיר קצר יחסית לשירים המורכבים האחרים שבאלבום (מעט יותר מחמש דקות).
Harold the Barrel הוא השיר החמישי באלבום.
זהו שיר קומי קצר (שלוש דקות) הבא בניגוד לקודמו הכבד, ומספר על המתרחש בעיירה קטנה כאשר הרולד, אחד מתושביה אשר היה בעל מסעדה, נעלם ואחר כך מתגלה על מסגרת חלון במהלך ניסיון התאבדות.
אף שסגנונו של השיר קליל, קופצני ומשועשע ואינו מזכיר את השירים האחרים באלבום, הוא מסתיים בנימה טראגית שמאפשרת למאזין להבין שהרולד קפץ.
Harlequin הוא השיר השישי באלבום.
השיר מספר על הדמות הבדיונית האיטלקית, ארלקינו מקומדיה דל'ארטה.
בדומה ל-For Absent Friends, גם זה שיר מלודי קצר (שלוש דקות) ושקט יחסית המשמש כהקדמה לשיר האפי שבא אחריו, ובו הסולן פיטר גבריאל והמתופף פיל קולינס שרים במשותף, והכלי הדומיננטי בו הוא גיטרת 12 המיתרים של הגיטריסט, סטיב האקט.
The Fountain of Salmacis הוא השיר השביעי והאחרון באלבום.
השיר החותם את האלבום, שאורכו כמעט שמונה דקות, מספר את הסיפור המיתולוגי של פגישתו של הרמפרודיטוס עם הנימפה סלמקיס ותוצאותיו (שיר זה הוא אחד מהדוגמאות להשפעה שהייתה למיתולוגיה היוונית על גבריאל).
בסגנונו הדרמטי הוא דומה לשיר הפותח את האלבום, ומאופיין במעברים בין קטעים מלודיים שקטים וקטעים אגרסיביים ואקוסטיים.
בסוף המיתוס, הרמפרודיטוס וסלמקיס נהיים כאחד (כפי שמתואר במילים).
ב-1994, השתמש פיט לזונבי בקטע מהשיר לקטע הטראנס שלו, Sacred Cycles.
(בעברית: שירי מקום ראשון) הוא שם אלבום האוסף הראשון של הזמרת האמריקאית מריה קארי, המאגד בתוכו את כל להיטי המקום-הראשון בארצות הברית שאותם השיגה במשך העשור הראשון לעבודתה.
לאחר גירושיה מיו"ר חברת התקליטים ובעלה, טומי מוטולה, הוחלט להוציא למורת רוחה, אלבום שיאגד את כל הסינגלים שלה שהצליחו להגיע למקום הראשון במצעד האמריקאי ומספר רצועות חדשות שטרם שוחררו, וזאת בשל עבודתה באותה עת על סרט בכיכובה, שכידוע יהיה Glitter, שישוחרר בשנת 2001.
לטענתה של קארי, היא אינה מחשיבה את האלבום כ"אלבום הלהיטים הגדולים" שלה, מכיוון ש"השירים המועדפים" עליה לא זכו להיכנס אליו, למעט "Whenever You Call".
לכן על פי בקשתה, האלבום אינו כונה "אלבום הלהיטים הגדולים" כפי שהיה מתבקש ממנו להיות.
עניין הוצאת הסינגלים והדיון סביב השירים שמתאימים יותר לרדיו, היה מאז ומתמיד נתון לוויכוח בין קארי למוטולה.
היא רצתה ששירים מסוימים מאלבומיה הקודמים, כמו "Underneath The Stars", מ- Daydream, יצאו כסינגל אך מוטולה התנגד.
בראיון שהעניקה למגזין "ווייב" סביב הוצאת האלבום, היא אמרה: "הגבלות בזמן הן אלו שמנעו ממני להוציא שירים מסוימים כסינגלים.
עבורי זה היה כמו "כנסי לסטודיו!
"I Don't Wanna Cry" (מופיע במהדורה האמריקאית בלבד)
"Without You" (מופיע במהדורות הבינלאומיות של האלבום)
"" (מופיע במהדורות הבינלאומיות של האלבום)
השירים החדשים שהוכנסו לאלבום, למרות שמו "מספרי אחד", לא הצליחו כלל להגיע למקום ה-1 במצעד האמריקאי.
שיר נוסף שהוקלט מחדש על ידי קארי הוא "?Do You Know Where You're Going To", גרסת כיסוי לשירה המצליח של דיאנה רוס שגם הופיע במיני-אלבום של קארי משנת 2000, Valentines.
האלבום עצמו, נמכר בלמעלה מ-17 מיליון עותקים ברחבי העולם והגיע למקום ה-4 במצעד האלבומים האמריקאי.
בישראל הגיע האלבום למעמד אלבום זהב על מכירות של 20,000 עותקים.
אנבידיה ShadowPlay היא תוכנה להקלטת מסך אשר יועדה למחשבים המריצים את מערכת ההפעלה Windows ובעלי כרטיס גרפי מסדרת GeForce, אשר נוצרה על ידי חברת Nvidia כחלק מחבילת ה-Geforce Experience.
התוכנה עובדת בדומה ל-FRAPS, אך משתמשת ב-API חדש לקלטת מסך אשר פותר את הבעיה של איבוד של כ-50% מהביצועים בזמן הקלטת המסך.
התוכנה משתמשת בקודק H.264 אשר קיים מסדרת GeForce 600 ומעלה, בשביל לדחוס את ההקלטה בזמן אמת וכך לאבד פחות ביצועים.
ניתן להגדיר את התוכנה ככה שתקליט אוטומטית לאורך זמן מסוים, דבר המאפשר, לדוגמה, לשחקן לשמור וידאו של קטע במשחק שבו יש משהו מעניין, ללא צורך לזכור להתחיל בהקלטה מראש.
נכון לספטמבר 2014, התוכנה תומכת בהקלטת משחקים התומכים ב-DirectX 9 ומעלה בלבד.
התוכנה תומכת בכרטיסים הגרפיים החל מ-GTX 650 ומעלה.
Shadowplay אמורה הייתה להשתחרר יחד עם Nvidia Shield ביוני 2013, אך נדחה.
לאחר מכן תוכנן שהתוכנה תשחרר בסוף קיץ 2013, אך לא הייתה הכרזה רשמית.
ב-20 בספטמבר, Nvidia הסבירה כי הסיבה לעיכוב הייתה בעקבות בעיות שהיו עם פורמטי הווידאו והצהירה כי מתכננים להתחיל לבסוף התוכנה שוחררה לבטא פתוחה ב-28 באוקטובר 2013 ביחד עם הדרייבר 331.65, והייתה זמינה לבעלי כרטיס גרפי של GTX 650 ומעלה.
Nun komm, der Heiden Heiland (בעברית: בוא, גואל הגויים), רי"ב 61, היא קנטטה שהלחין יוהאן סבסטיאן באך ב-1714, בהיותו בוויימאר, והוא ביצע אותה לראשונה ב-2 בדצמבר באותה שנה, לכבוד יום ראשון הראשון של תקופת הציפייה.
כקנטטות נוספות מאותה תקופה, הוא ביצע אותה שוב מאוחר יותר, כשעבד בלייפציג, ב-28 בנובמבר 1723.
הלברית נכתבה על ידי התאולוג והמשורר הלותרני ארדמן נוימייסטר (Erdmann Neumeister), שכתב את הלברית גם לרי"ב 18. החלק הראשון לקוח ממזמור של מרטין לותר שמבוסס על מזמור לטיני קדום והוא המזמור העיקרי של תקופת הציפייה.
אותו מזמור שימש גם לרי"ב 62, קנטטה בעלת שם זהה שהלחין באך ב-1724 לאותו מועד.
החלק האחרון לקוח ממזמור של התאולוג והמשורר פיליפ ניקולאי (Philipp Nicolai) בן המאה ה-16 ועוסק אף הוא בביאתו הצפויה של ישו.
הקנטטה נכתבה לשלושה סולנים, סופרן, טנור ובס ולמקהלה בת ארבעה קולות.
הכלים המשתתפים הם שני כינורות, שתי ויולות ובאסו קונטינואו שמבוצע גם על ידי צ'לו ובסון.
ייתכן שבביצוע המקורי היו גם אבובים שהכפילו והדגישו חלקים מסוימים של כלי הקשת, אולם הם לא מצוינים בפרטיטורה.
כורל-פנטזיה למקהלה: Nun komm, der Heiden Heiland (בוא, גואל הגויים)
אריה לטנור: Komm, Jesu, komm zu deiner Kirche (בוא, ישו, אל בית תפילתך)
רצ'יטטיב לבס: Siehe, ich stehe vor der Tür (ראה, עומד אני לפני השער)
את הקנטטה ביצעו והקליטו כ-60 פעמים, חלקן על ידי מנצחים ידועים כגון טון קופמן (ב-1995), מסאקי סוזוקי (ב-1997), ג'ון אליוט גרדינר (ב-2000) וניקולאוס הרנונקור (ב-2006).
Nur jedem das Seine (בעברית: לכל אחד אשר לו), רי"ב 163, היא קנטטה שהלחין יוהאן סבסטיאן באך בהיותו בוויימאר, והוא ביצע אותה לראשונה ב-24 בנובמבר 1715, לכבוד יום ראשון ה-23 שלאחר חג השילוש הקדוש.
לפי הידוע כיום, קנטטה זו הייתה הרביעית שהלחין באותה שנה לאחר רי"ב 31, רי"ב 165 ורי"ב 185. את רי"ב 185 הוא הלחין ביולי והזמן הארוך שעבר בין הלחנת שתיהן מוסבר בתקופת אבל ששררה בחצר הדוכס, לאחר שבן אחיו של הדוכס, יוהאן ארנסט מת ב-1 באוגוסט.
סדר הקריאה לאותו יום כולל פסוקים מהאיגרת אל הפיליפים ומהבשורה על-פי מתי שכולל את האמרה הידועה של ישו, "תנו לקיסר את אשר לקיסר".
הטקסט מצטט את האמרה של ישו ועוסקת בהשוואות שבין רכושו הפיזי של האדם לבין שייכותו הרוחנית של האדם לאלוהים.
על פי ג'ון אליוט גרדינר, פרנק היה ממונה גם על המטבעות בחצר הדוכס ומכאן ההתייחסויות המגוונות לכסף ולמטבעות בלברית זו.
הקטע האחרון בקנטטה לקוח ממזמור לותרני שכתב יוהאן הרמן (Johann Heermann), משורר גרמני בן המאה ה-16. הלחן לחלק האחרון אבד ומה ששרד ממנו הוא קו הבס לבדו.
בניגוד לרוב הקנטטות שלו מתקופה זו, אין עדויות לכך שהוא ביצע את הקנטטה פעמים נוספות בעת שעבד בלייפציג, אך חוקר המוזיקה כריסטוף וולף מעריך שהוא כן ביצע אותה שוב.
הקנטטה פורסמה לראשונה ב-1887 בכרך 33 של "חברת באך", שפרסמה את כל יצירותיו בצורה מסודרת בין השנים 1850-1900.
הקנטטה נכתבה לארבעה סולנים, סופרן, אלט, טנור ובס, למקהלה בת ארבעה קולות ולתזמורת הכוללת שני כינורות, ויולה שני צ'לו ובאסו קונטינואו.
התזמור הכלי מועט וקאמרי ולא כולל כלי נשיפה בניגוד לקנטטות רבות אחרות.
המוזקאי ג'וליאן מינצ'ם משער שהיה כתוצאה מניסוי מוזיקלי שבאך עשה או כתוצאה מהרכב הנגנים שהיה זמין לו באותו זמן.
אריה לטנור: Nur jedem das Seine (לכל אחד אשר לו)
רצ'יטטיב לבס: Du bist, mein Gott, der Geber aller Gaben (פועלך, אלהים, נותן כל המתנות)
אריה לבס: Laß mein Herz die Münze sein (תן ללבי להיות המטבע)
רצ'יטטיב בדואט לסופרן ולאלט: Ich wollte dir (בשמחה אתן לך)
אריה בדואט לסופרן ולאלט: Nimm mich mir und gib mich dir (קחני ממך ותנני לך)
כורל למקהלה: Führ auch mein Herz und Sinn (הולך נא את לבי ומחשבתי)
היצירה לא הוקלטה רבות, רק כ-8 פעמים, בהן על ידי מנצחים ידועים כגון ניקולאוס הרנונקור (ב-1983), טון קופמן (ב-1995), מסאקי סוזוקי (ב-1996) וג'ון אליוט גרדינר (ב-2000).
Numb הוא שיר של להקת הרוק האמריקנית לינקין פארק.
זהו השיר השלישי מאלבומם השני Meteora, והשיר השלושה עשר מרשימת ההשמעה של אלבום זה.
זהו אחד השירים הפופולריים ביותר של לינקין פארק ובין המבוקרים ביותר.
Number 1 to Infinity הוא רצף הופעות של הזמרת מריה קארי אשר התקיים בלאס וגאס על מנת לקדם את אלבום האוסף השישי שלה, .
סבב ההופעות נמשך מ-6 במאי 2015 והסתיים ב-18 ביולי 2017 כאשר התקיים באולם הידוע "The Colosseum at Caesars Palace" בו נהגו לאורך השנים אמנים ידועים לקיים שם סדרה של הופעות לאורך זמן ממושך כמו בריטני ספירס, סלין דיון ושר.
קארי הודיעה על סבב ההופעות במהלך התוכנית של אלן דג'נרס זאת לאחר שסלין דיון ביטלה את הופעותיה במקום.
לאחר מכן באביב של 2015 לאחר מספר הופעות קארי אמרה כי היא מתכוונת להמשיך לסדרה נוספת של הופעות לתוך הקיץ.
על ההופעות קארי אמרה: "אני עומד לעשות את הרסדיני הראשון שלי בווגאס.
זה אירוע מיוחד בשבילי, ושוב אני צריכה לקוות שהמעריצים ייהנו מזה שאני הולך להופיע, המופע הוא בהשראת אלבום האוסף שלי '#1 to Infinity' שעכשיו הוא בגרסתו המעודכנת ומכיל את כל 18 השירים.
אני מקווה שאנשים אחרים ייהנו מזה, אף פעם לא עשיתי את זה".
הכרטיסים יצאו למכירה החל מ-15 בינואר 2015.
רובין ליץ' מ-"Las Vegas Sun" שיבח את הופעת הפתיחה שלה כאשר כתב עליה כי היא "זמרת הפופ המודרנית הטובה ביותר של העשור".
הוא אלבום האוסף השישי של הזמרת-יוצרת האמריקאית מריה קארי.
אלבום האוסף יצא לאור ב-18 במאי 2015, על ידי חברות התקליטים קולומביה רקורדס, אפיק רקורדס ולגאסי רקורדינגס.
עם יציאתו נכנס אלבום האוסף אל המקום השמיני במצעד האלבומים הבריטי, וה-29 במצעד הבילבורד 200.
האלבום הופק על ידי מריה קארי, רט לורנס, נראדה מיכאל וולדן, ריק וייק, וולטר אפאנאסייף, דייוויד קול, רוברט קליווילס, דייב האל, שון קומבס, סטיבי ג', דה אומה, דיג'יי קלו, טרי לואיס, ג'רמיין דופרי, מנואל סיל, כריסטופר סטיוארט ואריק האדסון.
אלבום האוסף הזה הוא מעין הוצאה מחודשת לאלבום האוסף המצליח , אותו הוציאה קרי בשנת 1998.
להלן שירי המהדורה הרגילה של אלבום האוסף:
מקוםתאריםמכירותארצות הברית (RIAA)86,000בריטניה (BPI)זהב100,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורגרמניה15 במאי 2015תקליטור, הורדה דיגיטליתסוניבריטניההורדה דיגיטליתצרפת18 במאי 2015תקליטור, הורדה דיגיטליתספרדהורדה דיגיטליתבריטניהתקליטורארצות הבריתתקליטור, הורדה דיגיטליתקולומביה • אפיק • לגאסיאיטליה19 במאי 2015סוניספרדתקליטוראוסטרליה22 במאי 2015תקליטור, הורדה דיגיטליתארצות הברית28 באוגוסט 2015תקליטקולומביה • אפיק • לגאסי
Nyayo Car היה פרויקט של ממשלת קניה לאב-טיפוס של מכונית משפחתית שהחל בשנת 1986, כאשר נשיא קניה דניאל אראפ מוי ביקש מאנשי אוניברסיטת ניירובי לפתח רכב מתוצרת מקומית.
נבנו 5 אבות טיפוס, בין השנים 1986–1989, בשם "Pioneer Nyayo Cars " ובמבחני דרכים של היצרן, שנערכו במומבסה אבות הטיפוס הגיעו למהירות של 120 קמ"ש.
הוקמה בניירובי חברה ממשלתית בשם : "Nyayo Motor Corporation " כדי להגיע לייצור המוני.
עם זאת, בשל היעדר כספים, המכונית מעולם לא נכנסה לפסי הייצור.
הפרויקט הכושל של ייצור ה-"Nyayo Car" כונה פיל לבן.
Number 1 Angel (בעברית: מספר 1 מלאך) הוא אלבום המיקסטייפ השלישי של הזמרת-היוצרת הפופ הבריטית צ'ארלי XCX.
האלבום יצא לאור ב-10 במרץ 2017, על ידי חברות התקליטים אסיילום רקורדס.
עם יציאתו נכנס האלבום אל המקום ה-175 במצעד הבילבורד 200.
כלפי האלבום הופנו שבחים ממבקרי המוזיקה, ובאתר מטקריטיק זכה לציון של 73 מתוך 100. מגזין הרולינג סטון העניקו לאלבום שלושה וחצי כוכבי זהב מתוך חמישה בסך הכל, תוך שהפנו כלפיו ביקורת מעורבת.
על גבי האלבום נתמך סיבוב ההופעות "Number 1 Angel Tour".
הוא אלבום ה-VH1 ואלבום הווידאו השישי של הזמרת-יוצרת האמריקאית מריה קארי.
אלבום הווידאו מכיל אוסף של קטעי וידאו של השירים מתוך אלבום הלהיטים שלה, אשר נושא את אותו השם.
אלבום הווידאו הופץ בפורמט VH1 ב-7 בדצמבר 1999, על ידי קולומביה רקורדס אך ב-1 בפברואר 2000, הוא הופץ בפורמט די וי די.
אף על פי שהאלבום הוא אלבום קליפים הקליפים לשירים "Someday", "" ו-"Love Takes Time" הוחלפו בהופעות חיות של השירים מכיוון שקארי טענה כי היא אינה אוהבת את הקליפים שלהם.
גם הקליפ לשיר "I Don't Wanna Cry" תוכנן לא להיות באלבום אך לבסוף הוחלט לחתוך מתוכו את החלקים שקארי לא אהבה.
בשנת 2008 האלבום הופץ מחדש במארז נוסף ביחד עם האלבום Fantasy: Mariah Carey at Madison Square Garden.
בגרסה זו הקליפים קיבלו גרסאות מקוצרות יותר ולא היה מבוא לפניי כל תחילת קליפ.
Number Ones (בעברית: מספרי אחד, ידוע גם כ-The Best) הוא אלבום האוסף השני של הזמרת-יוצרת האמריקאית, ג'נט ג'קסון, אשר יצא לאור ב-17 בנובמבר 2009, על ידי A&M רקורדס ויוניברסל מיוזיק גרופ וכמיזם משותף של יוניברסל ו-EMI מיוזיק.
אלבום האוסף כולל שני דיסקים אשר כל אחד מהם מכיל שירים של ג'קסון אשר הגיעו למקום הראשון במספר רב של מדינות בעולם.
אלבום האוסף מכיל שירים החל מאלבומה השלישי Control, ועד לאלבומה האחרון באותה התקופה Discipline.
מתוך האלבום יצא הסינגל "Make Me", ב-22 בספטמבר 2009. השיר הגיע למקום הראשון במצעד שירי הדאנס קלאב של בילבורד ונהיה לשיר ה-19 שלה שעושה זאת.
בנוסף לכך, זכה אלבום האוסף לביקורות חיוביות ממבקרי המוזיקה, אשר שיבחו את בחירת השירים ואת העובדה כי אלבום האוסף מציג את ההשפעה של ג'נט על עולם המוזיקה.
ג'קסון קידמה את אלבום האוסף באמצעות ראיונות והופעות בטלוויזיה, כולל הופעה בטקס פרסי המוזיקה האמריקאית.
בשנת 2011, יצא לסיבוב ההופעות "Number Ones, Up Close and Personal Tour", במטרה לקדם את אלבום האוסף.
אלבום האוסף יצא מספר חודשים אחרי מותו של אחיה מייקל ג'קסון, מה שגרם לרבים לחשוב כי השיר הוא מחווה לשירו של מייקל "Don't Stop 'Til You Get Enough" בעקבות הדמיון בין מילות השירים מה שגרם לרבים לחשוב כך אולי ג'נט הפריכה טענות אלו.
"Make Me" נכלל בדיסק השני שיצא מהאלבום.
באלבום זה ג'נט הכניסה עשרות שירים אשר הגיעו למקום הראשון במצעדים שונים בארצות הברית כמו המצעד הרשמי, מצעד שירי הדאנס, מצעד ההיפ-הופ וה-R&B ובנוסף גם שירים שהגיעו למקום הראשון במצעדים בין לאומיים כמו המצעד הרשמי של יפן והמצעד הרשמי של דרום אפריקה.
Number 1's (בעברית: מספרי אחת) הוא אלבום האוסף הראשון של להקת הבנות האמריקאית, דסטיניז צ'יילד.
אלבום האוסף יצא לאור ב-25 באוקטובר 2005, על ידי חברת התקליטים קולומביה רקורדס.
עם יציאתו נכנס אלבום האוסף אל המקום הראשון במצעד הבילבורד 200.
אלבום זה יצא לרגל ההתפרקות שלהם אשר הייתה בסוף אותה שנה ומכיל אוסף של הלהיטים הגדולים ביותר שלהן מכל הקריירה בתוספת שלושה שירים חדשים: "Stand Up for Love" אשר יצא כסינגל הראשון מהאלבום, "Check on It".
שיר אשר ביונסה הקליטה באותה תקופה עבור הפסקול של הסרט "הפנתר הוורוד" ושיר נוסף בשם "Feel the Same Way I Do".
עם יציאתו האלבום קיבל ביקורות חיוביות מטעם המבקרים על בחירת השירים באלבום אם כי הרבה תהו לגבי בחירת שם האלבום מכיוון שרוב השירים באלבום הם אינם שירים שהגיעו למקום הראשון ברוב המדינות המרכזיות אם כי מאוחר יותר מגזין בילבורד חשף כי בחירת שם האלבום נבעה מהצורך לבחור לו שם שיווקי.
עם יציאתו, האלבום הגיע למקום הראשון במצעד האמריקאי ונהפך לאלבום השני שלהם לעשות זאת ובנוסף הגיע למעמד פלטינה עם מכירות של מיליון עותקים.
בנוסף הוא הגיע למקום הראשון ביפן, שם הגיע למעמד פלטינה כפולה, למקום ה-6 בבריטניה, שם גם הגיע למעמד פלטינה ול-40 העליונים ברוב המדינות באירופה.
בין היתר, הוא הגיע למעמד פלטינה בניו זילנד, קנדה ואוסטרליה ולמעמד פלטינה כפולה באירלנד.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה1,000,000קנדה (Music Canada)פלטינה100,000אירלנד (IRMA)פלטינה x230,000בריטניה (BPI)פלטינה300,000יפן (RIAJ)פלטינה x2500,000ניו זילנד (RMNZ)פלטינה15,000
Nvidia RTX היא טכנולוגיית רינדור לניתוב קרניים בזמן אמת, המפותחת על ידי אנבידיה.
בעבר, ניתוב קרניים הייתה פעולה שדרשה כוח חישוב גדול ולכן יושמה ביישומים בזמן לא אמת (לדוגמה, CGI באפקטים חזותיים בסרטים ורנדורים פוטוריאליסטיים), כאשר משחקי וידאו נאלצו להשתמש ברסטוריזציה לרנדור.
RTX מקלה על פיתוחים חדשים בתחום, בכך שהטכנולוגיה מאפשרת רינדור תמונות אינטראקטיביות המגיבות למקורות אור, צללים והשתקפויות.
הטכנולוגיה רצה על ליבות מעבדים גרפים מסוג וולטה, טיורינג ואמפר תוצרת החברה ופועלת על בסיס ליבות הטנזור (וליבות ה-RT החדשות בטיורינג), על מנת להאיץ את ניתוב הקרניים ובכך לאפשר רינדור בזמן אמת.
Nvidia חברה למיקרוסופט, על מנת לתמוך בממשק לניתוב קרניים בתוכנת ה-DirectX.
במעבדי פסקל וסדרת GeForce 16 הממשק שנמצא בשימוש הוא Vulkan.
בנוסף לניתוב קרניים, RTX כולל בינה מלאכותית מובנת, פורמטי מודלים (Assets) נפוצים, תמיכה ברכיבי CUDA ו-API של סימולציה.
פיצ'רים המונעים דרך בינה מלאכותית (NGX)
רסטורציה ושימוש בשיידרים (צללים) מתקדמים
תמיכה בניתוב קרניים בממשקים הבאים: OptiX, Microsoft DXR ו-Vulkan
בגרפיקה ממוחשבת, ניתוב קרניים מייצר תמונה על ידי ניתוב קרני אור וירטואליים דרך כל פיקסל במישור התמונה ומדמה את האפקטים במגע עם אובייקטים וירטואליים.
RTX עובד על ידי שימוש במבנים ואלגוריתמים מואצים כדי לבנות ולעדכן מבני נתונים מרחביים.
המבנים המואצים פועלים ב-2 רמות.
ממשקי תכנות יישומים המשתמשים ב-RTX
OptiX הוא ממשק עילי, או "ישירות לאלגוריתם", כלומר הוא מתוכנן לשמש כמעטפת לכלל האלגוריתם בו ניתוב קרניים משמש חלק ולא לשמש כמעטפת לניתוב קרניים בלבד.
הדבר מאפשר למנוע ה-OptiX לממש את האלגוריתם הגדול מבלי לשנות את קוד התוכנה.
בנוסף לרנדור גרפיקה ממוחשבת, הממשק מסייע בתחומים שונים, כמו אופטיקה, אקוסטיקה, מחקרים על קרינה ואלקטרומגנטיות, שאילתות מבינה מלאכותית וניתוח התנגשויות פיזיות.
Nvidia G-Sync או G-Sync היא טכנולוגיה קניינית לקצב רענון משתנה המפותחת על ידי חברת אנבידיה ונועדה למנוע קריעת מסך ואת הצורך בשימוש בתוכנות חלופיות כמו סנכרון אנכי (Vsync).
על מנת שמסך יוכל להשתמש ב-G-Sync, עליו להיות בעל צ'יפ הנמכר על ידי Nvidia.
הטכנולוגיה המקבילה ל-G-Sync היא FreeSync אשר מפותחת על ידי AMD, משתמשת בחיבור ה-DisplayPort לביצוע הסנכרון וחופשית לשימוש.
צ'יפ ה-G-Sync מיוצר על ידי Altera ומהווה FPGA בעל זיכרון של 768MB מסוג DDR3. הצ'יפ מיוצר בטכנולוגיה של 28 ננומטר מסוג .
על מנת ש-G-Sync יעבוד ישנם שלושה מרכיבים אשר נדרשים:
כרטיס גרפי – כרטיס גרפי של Nvidia מסדרת GeForce 600 החל מ-GTX 650 Ti Boost, התומך ב-DisplayPort 1.2.
מערכת הפעלה – Windows 7 ומעלה או לינוקס או FreeBSD או סולאריס.
הטכנולוגיה ספגה ביקורת עקב היותה קניינית ולא חופשית ועל עצם העובדה שהיא מקבלת יותר חשיפה מאשר אלטרנטיבות חופשיות אחרות כמו סנכרון-אדפטיבי של ארגון VESA אשר מנצל את אחת מהתכונות של חיבור DisplayPort גרסה 1.2a.
בעוד שהטכנולוגיה המתחרה, FreeSync של AMD, מנצלת את התכונה של DisplayPort, טכנולוגיית ה-G-Sync מכריחה את יצרי המסכים לרכוש ולהתקין ערכת שבבים תוצרת Nvidia על מנת שהיא תעבור כראוי.
אך עם זאת, ישנם מסכי "תואמי G-Sync" (G-Sync compatible) אשר משתמשים ב-FreeSync במקום על מנת להגיע לתוצאה דומה.
ב-2015 חברת Nvidia הכריזה כי הטכנלוגיה תהיה זמינה גם במחשבים ניידים ובעקבות כך שכרטיס המסך מחובר ישירות למסך של המחשב הנייד, אין צורך להשתמש בצ'יפ ש-Nvidia מספקת.
בתערוכת CES 2018, החברה הכריזה על מספר מסכים לגיימינג תוצרת HP, ASUS ו-Acer עם פאנלים בגודל של 65 אינץ', התומכים ב-HDR, בעלי רזולוציה של Ultra HDTV וכן תומכים ב-G-Sync - דבר ההופך את המסכים למסכים הראשונים בסדר גודל של טלוויזיות התומכים בקצב רענון משתנה.
בתערוכת CES 2019, החברה הכריזה כי היא תתמוך במסכים בעלי קצב ריענון משתנה המשתמשים ב-FreeSync, תחת שם המותג "תואם G-Sync" (G-Sync Compatible).
כלל המסכים אשר קיבלו את תווית ה-"תואם G-Sync", נבדקו על ידי Nvidia וברגע שמחברים מסך כזה לכרטיס מסך תוצרת Nvidia, תכונת ה-G-Sync בדרייבר תופעל אוטומטית.
אף על פי כן, משתמשים יכולים גם להשתמש בכל מסך בעל טכנלוגיית FreeSync, כולל כאלו שלא קיבלו אישור של "תואם G-Sync", יוכלו להפעיל ידנית את האפשרות.
בניגוד ל-G-Sync, מסכי תואמי G-Sync תואמים אך ורק לסדרת GeForce 10 ומעלה.
Nuts (בעברית: שאלה של שפיות) הוא פסקול בביצועה של הזמרת ברברה סטרייסנד, אשר יצא ב-21 בדצמבר 1987. האלבום נוצר עבור הסרט "שאלה של שפיות" אשר יצא באותה שנה ובו כיכבה סטרייסנד עצמה.
האלבום כולל חמישה שירים אותם כתבה, הלחינה והפיקה סטרייסנד עצמה.
הזמרת יזמה בעמה את יצירת הפסקול לאחר שרכשה את הסרט באמצעות חברת ההפקות שלה "Barwood Films".
הביקורות הראשוניות לאלבום היו שליליות.
בתגובה לביקורות השליליות, סטרייסנד טענה כי הן נובעות מתפקידה בסרט בו שיחקה את אשת הרנסאנס וטענה כי "העולם עדיין לא היה מוכן לה".
אך בשלב יותר מאוחר הפסקול קיבל ביקורות חיוביות.
Nurse's Office (בעברית: משרד האחות) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.
הוידאו קליפ הרשמי של השיר הועלה לערוץ היוטיוב של מלאני מרטינז ב-7 בנובמבר 2019. נכון לאוקטובר 2021, מונה הצפיות של הקליפ עומד על מעל ל-26 מיליון צפיות.
נכון לאוקטובר 2020, זכה השיר למעל ל-48 מיליון השמעות בספוטיפיי.
במצעד הסינגלים הניו זילנדי, הגיע השיר למקום ה-28. בנוסף, השיר נכנס לרשימת השירים המוזרמים ביותר בספוטיפיי בארצות הברית באותו היום, כאשר הגיע למקום ה-156.
Nuummioq הוא סרט דרמה גרינלנדי משנת 2009 בבימויים של אוטו רוסינג וטורבן בק ובהפקתו של מיקיסוק ה.
"Nuummioq" פירושו "אדם מן נוק" בגרינלנדית.
הקרנת הבכורה של הסרט התקיימה בעיר נוק ב-31 באוקטובר 2009.
מאליק, עובד בניין בן 35 מהעיר נוק מגלה את אהבת חייו בתקופה בה הוא מאובחן כחולה סרטן.
הוא עומד בפני הבחירה האם להישאר בגרינלנד עם ניווי, האישה שבה התאהב - או לעזוב לדנמרק בחיפוש אחר טיפול רפואי.
Nuummioq הוא הסרט העלילתי הראשון שהופק כולו בגרינלנד.
הצילומים החלו ב-4 באוגוסט 2008 באזור שסביב נוק.
התסריט נכתב על ידי טורבן בק על פי רעיון מקורי מאת אוטו רוסינג.
התסריטאי טורבן בק התייעץ לגבי הסרט בהפקה מוקדמת ובשל בעיות אישיות עם דיכאון של הבמאי אוטו רוסינג, בהמשך קיבל בק תפקידי בימוי והשלים את הסרט עם המפיק מיקיסוק ה.
הוא קיבל קרדיט משותף כבמאי יחד עם אוטו רוסינג.
הסרט הופק על ידי מיקיסוק ה.
לינגה מ-3900 Pictures, בחסות Royal Arctic Line, חברת ההובלה הממלכתית הגרינלנדית.
צוות השחקנים כלל שחקנים מקצועיים וחובבניים מגרינלנד ודנמרק:
מאיוס אולסן בתפקיד חקלאי כבשים
אולריקה הולם בתפקיד בחורה בבר
ארנאציאק ריימר אריקסן בתפקיד לילי
סוריה פפריונג בתפקיד מלצר במסעדה
יוהנס מדסן בתפקיד אישה בחממה
קרסטן סומר בתפקיד לקוחה בחממה
Nuummioq הוקרן לראשונה בפסטיבל הסרטים סאנדנס 2010 לאחר שנבחר בתחרות הדרמטית הקולנועית העולמית.
קבלת הסרט הייתה חיובית, והתמקדה באווירה המצוברחת שמזכירה את עבודותיו של אינגמר ברגמן.
הוא הפך לסרט הגרינלנדי הראשון שהוגש לפרס האוסקר לסרט הזר הטוב ביותר, אך הוא לא הגיע לרשימה הקצרה הסופית.
Nutaku היא פלטפורמת משחקי הנטאי למבוגרים קנדית.
הפלטפורמה מתמקדת במשחקי דפדפן, במשחקים להורדה ולטלפונים חכמים.
ל-Nutaku יש 22 מיליון צופים בחודש, והיא מספקת פלטפורמה למפתחי משחקי רשת אינדי מערביים.
בדצמבר 2014, החברה היפנית, Hokuto Corporation , הודיעה על שיתוף פעולה עם Nutaku במטרה לשווק ולפרסם משחקים שלה לשוק המערבי.
כיום, Nutaku היא המפיצה היחידה של משחקי Hokuto Corporation מחוץ ליפן.
בינואר 2015, הושקה הפלטפורמה עם 4 משחקים יפניים שתורגמו במיוחד לקהל דובר אנגלית.
אף על פי שהם החלו עם יציאתו של משחק הקלפים "Lord of Valkyrie", Nutaku הרחיבה במהירות את מבחרה כדי לכלול משחקים מקוונים של ז'אנרים אחרים.
החברה ידועה במיוחד בזכות מבחרה הרחב של משחקים ארוטיים יפניים מתורגמים.
באוגוסט 2015, הוציאה ב-Nutaku גרסה מקוונת של המשחק Everlasting Summer עם תוכן משוחזר למבוגרים.
בנובמבר 2015, הודיעה Nutaku על השקת אתר לכל הגילאים.
ביולי 2016, הודיעה Nutaku על שיתוף פעולה עם החברה Kimochi, שמתמקדת בהפצה דיגיטלית של משחקי הנטאי למבוגרים מרחבי העולם.
בפברואר 2017, הודיעה Nutaku על השקת פלטפורמת מימון ההמונים, Kimochi Red Light, שמיועדת אך ורק למשחקי הנטאי למבוגרים.
Nvidia DGX - Deep GPU Xeleration היא סדרה של שרתים ומחשבי-על המיוצרים על ידי אנבידיה אשר משתמשים ב-GPGPU להאצת תוכנות מחשב הפועלות על למידה עמוקה.
שרתי DGX-1 כוללים 8 כרטיסים גרפיים המבוססים על ארכיטקטורת פסקל או וולטה, בעלי זיכרון מסוג HBM2 ומחוברים ברשת אריג באמצעות NVLink.
מטרת שרתים אלו היא לגשר את הפער בין כרטיסים גרפיים ומאיצי בינה מלאכותית, כאשר הם משמשים כמעטפת המתוכננת ללמידה עמוקה.
גרסת הפסקל מניבה כוח עיבוד של 170 טרה-פלופס, בעוד שגרסת הוולטה מניבה כוח עיבוד של 960 טרה-פלופס.
מחירו של שרת DGX-1 הוא כ-129,000 דולר אמריקני.
זהו הדור השני של שרתי DGX, אשר משתמש ב-16 מאיצים גרפיים מסוג V100 (הדור השני) בעלי זיכרון וידאו של 32GB כל אחד.
השדרוג מעלה את כוח העיבוד ל-2 פטה-פלופס וכן מעלה את הזיכרון המשותף ל-512GB, המאפשר עיבוד ופתרון בעיות מורכבות אף יותר.
השרת משתמש ב-NVSwitch על מנת להאיץ את התקשורת הפנימית בין הרכיבים.
בנוסף, קיימת גרסת ביצועים חזקה יותר, אשר מכונה DGX-2H, שבה הוחלפו זוג מעבדי ה-Xeon Platinum 8168 2.7GHz של אינטל בזוג מעבדי Xeon Platinum 8174 3.1GHz.
מחירו של שרת DGX-2 הוא כ-149,000 דולר אמריקני.
ה-DGX A100 הוכרז ויצא לאור ב-14 במאי 2020 ומהווה את הדור השלישי בסדרת שרתי DGX וכולל 8 מאיצים גרפיים מסוג A100 המבוססים על ארכיטקטורת אמפר.
שטח האחסון של השרת מבוסס על זכרונות NVMe SSD אשר מחוברים לאפיק PCI Express 4.0 וגודלם הכולל מסתכם ב-15TB.
השרת כולל זוג מעבדי Rome 7742 תוצרת AMD בעלי 64 ליבות, זיכרון ראם של 1TB וחיבור פנימי מבוסס InfiniBand HDR.
להלן השוואה בין המאיצים הגרפיים השונים הנמצאים בשרתי DGX:
Nyaa Torrents (ביפנית: ニャートレント; בעברית: נייה טורנטים; הלחם של האונומטופיה ביפנית ליללת חתול וקובצי ביטורנט) הוא אתר אינטרנט לשיתוף קבצים דרך פרוטוקול ביטורנט, המתמקד בשיתוף מדיה המופצת במזרח אסיה (סין, יפן וקוריאה הדרומית) ומהווה את אחד מאתרי האינטרנט הגדולים ביותר בעולם להפצת אנימה באופן פיראטי.
ב-2011, מספר משתמשים באתר נתבעו על בהפרת זכויות יוצרים והפצת תוכן בצורה פיראטית.
בספטמבר 2014, האתר היה נתון למתקפת מניעת שירות מבוזרת (DDoS) גדולה, אשר גרמה להשבתת האתר למשך חמישה ימים.
ב-1 במאי 2017, הדומיין המקורי, nyaa.se וכן אתרי המראה nyaa.eu ו-nyaa.org הפסיקו לתפקד ומנהלי האתר יצאו בהכרזה כי בעלי האתר הוריד אותם מרצונו.
לאחר מספר שבועות, מספר אתרי מראה החלו לעלות לרשת, כאשר הם משתמשים בחלק מהקוד המקורי של Nyaa, במסד הנתונים של האתר וכן בשם "nyaa".
בדף השאלות הנפוצות (FAQ) שנכתב על ידי הקהילה, מצוין כי חלק מהמדיה שהועלתה בין 2016 למאי 2017 אבדה ולא גובתה.
ביוני 2017, האתר TorrentFreak דיווח כי החברה הגרמנית Goodlabs העלה אתר מראה מזויף לדומיין nyaa.eu, על מנת להטעות משתמשים ולגרום להם להוריד נוזקה.
נכון לאוגוסט 2022, קיים אתר אחד המהווים העתק של האתר המקורי, בדומיין nyaa.si.
"Nur in der Wiener Luft" (בעברית: "רק באוויר של וינה") הוא סינגל שהוקלט על ידי הזמרת האוסטרית אלאונורה שוורץ.
השיר ייצג את אוסטריה באירוויזיון 1962.
בשנת 1962 בחרה רשות השידור האוסטרית את שוורץ לייצוג המדינה במהדורה השביעית של תחרות הזמר של האירוויזיון.
את שירה לתחרות כתב והלחין ברונו אוהר.
השיר עוסק באווירה הצח של בירת המדינה, וינה.
כמו כן, בעת הופעתה, עוצבה בימת התחרות לפי נופיה של אוסטריה.
מבנים רבים דוגמת האופרה של וינה וקתדרלת סטפנוס הקדוש, הופיעו בזה אחר זה על גבי צג שהונח מאחורי שוורץ.
ב-18 במרץ 1962, בוצע השיר על ידי שוורץ באירוויזיון.
שוורץ שובצה רביעית בסדר ההופעות, לפני דנמרק ואחרי ספרד.
השיר הגיע למקום ה-13 והאחרון עם 0 נקודות, יחד עם בלגיה, הולנד וספרד.
נוטניקס היא חברת תוכנה אמריקאית, המספקת שירותי מחשוב ענן, אחסון מוגדר תוכנה ותוכניות התאוששות מאסון לארגונים.
החברה מעסיקה כ-6,100 עובדים ומספקת שירותים ללקוחות ברחבי העולם.
משרדיה הראשיים נמצאים בקליפורניה, ארצות הברית.
נוטניקס הוקמה בתאריך 2009, על ידי דהירג' פנדיי (Dheeraj Pandey), מוהיט ארון (Mohit Aron) ואג'יט סינג (Ajeet Singh).
בשנת 2014, גייסה כ-140 מיליון דולר בסבב גיוס מסדרה E הונה של החברה הוערך בכ-2 מיליארד דולר.
בחודש אוגוסט 2016, רכשה נוטניקס את חברות קאלם (Calm.io) ופרניקס דאטה (PernixData) תמורת סכום שלא פורסם.
בתאריך 30 בספטמבר 2016, החלה להיסחר בבורסה לניירות ערך בניו יורק תחת השם NTNX, בזכות הנפקה זו גייסה החברה כ-230 מיליון דולר.
בחודש מרץ 2018, רכשה נוטניקס את חברות מינג'אר (Minjar) ונטסיל (Netsil).
בחודש אוגוסט 2018, רכשה את חברת הסטארטאפ מיינפריים2 (MainFrame2).
Nvidia GameWorks היא תווכה המהווה אוסף של תוכנות המפותחות על ידי אנבידיה לצורך שימוש ברינדור גרפיקת תלת-ממד, בעיקר במשחקי וידאו.
ערכות הפיתוח תוכנה של רכיבי ה-VisualFX, PhysX ו-Optix מביאים מגוון רחב של שיפורים המותאמים במיוחד למעבדים גרפיים תוצרת Nvidia.
GameWorks היא בחלקה קוד פתוח.
התווכה המתחרה ל-GameWorks היא GPUOpen תוצרת AMD, אשר חופשית ומופצת תחת רישיון MIT.
התווכה מכילה 4 רכיבים עיקריים:
VisualFX – לצורך אפקטים של רינדור כמו עשן, אש, מים, עומק השדה, הצללה רכה, (הצללה מתקדמת), TXAA (טכניקת החלקת עקומות), FaceWorks (רינדור פנים ריאליסטי) ו-HairWorks (רינדור שיער ופרווה באופן מציאותי).
PhysX – לצורך אפקטים פיזיים כמו פיזיקה, הרס והדמיית נוזלים וחלקיקים.
OptiX – לצורך רינדור תאורה וניתוב קרניים כללי.
Core SDK – לצורך פיתוח והתאמה לחומרה תוצרת Nvidia.
בנוסף, האוסף מכיל קטעי קוד לדוגמה למפתחי DirectX ו-OpenGL וכן כלים לניפוי שגיאות, פרופיל ואופטימיזציה וכן כלי פיתוח למערכת ההפעלה אנדרואיד.
Nutsa22 (בעברית: נוצה22) הוא המיני-אלבום הראשון והיחידי של הזמרת הגאורגית נוצה בוזלאדזה.
הוא יצא דרך חברת תקליטים עצמאית ב-1 במאי 2019 לשירותי הסטרימינג השונים, כמו ספוטיפיי ואפל מיוזיק, ולהורדה דיגיטלית.
כדי לקדם אותו, פורסם ממנו סינגל מסחרי אחד בשם "White Horses Run", שהוכנה עבורו גם גרסה אקוסטית.
Nutsa22 מכיל גרסאות כיסוי לשירים גאורגיים מסורתיים וכמה שירים מקוריים באנגלית.
העטיפה מציגה את הזמרת עומדת על רקע אפור כהה.
היא נועלת מגפיים גבוהים בצבע בורדו, חצאית קצרה וחולצה לבנה ללא שרוולים.
המעיל השחור שלה פתוח וניתן לראות את הציפוי הפנימי שלו.
הזמרת מניפה את ידיה כלפי מעלה.
שם המיני-אלבום NUTSA 22 כתוב באותיות גדולות, כאשר NUTSA בלבן ו-22 בבורדו.
"Number One Girl" (בעברית: "ילדה מספר אחת") הוא שיר של הזמרת הדרום קוריאנית ילידת ניו זילנד, רוזה.
השיר יצא ב-22 בנובמבר 2024 דרך חברת התקליטים The Black Label ואטלנטיק רקורדס כסינגל השני מתוך אלבום הבכורה שלה Rosie (2024).
השיר נכתב על ידי רוזה, יחד עם איימי אלן, מפיקי השיר הם ברונו מארס, די מייל, קרטר לאנג, דילן וויגינס ועומר פדי.
השיר תואר כבלדת פסנתר פופ-פאנק סנטימנטלית, המשלבת אלמנטים של רוק קל.
הסינגל לווה בווידאו קליפ שבוים על ידי רוזה, בסגנון מצלמת וידאו רטרו.
הקליפ מציג את רוזה משוטטת במקומות ליליים שונים בסיאול, כולל גשר ג'אמסו, ונקודת תצפית, כשהיא שרה למאהב אנונימי.
רוזה שרה את השיר בלייב בפעם הראשונה בתוכנית "The Seasons: Lee Young-ji's Rainbow" של KBS2 ב-29 בנובמבר 2024. השיר זכה להצלחה בינונית, והגיע למקום ה-29 במצעד בילבורד גלובל 200 וזכה בחמשת המיקומים הראשונים בהונג קונג, מלזיה, סינגפור וטייוואן.
הוא גם נכנס למצעדים במדינות כמו אוסטרליה, קנדה, דרום קוריאה ובריטניה.
ב-18 באוקטובר 2024, רוזה הוציאה את השיר "Apt.", שיתוף פעולה עם הזמר האמריקאי ברונו מארס, כסינגל המוביל מתוך אלבום הבכורה שלה.
השיר הפך להצלחה מסחרית, והגיע למקום הראשון ב-19 מדינות, כולל אוסטרליה וניו זילנד, כמו גם לעשרת המקומות הראשונים בבריטניה ובמצעד הבילבורד הוט 100 האמריקאי.
ב-19 בנובמבר, הזמרת הכריזה על "Number One Girl" כסינגל השני באלבום Rosie דרך עמוד האינסטגרם שלה.
"Number One Girl" נכתב על ידי רוזה, איימי אלן, ברונו מארס, דרנסט אמיל השני, קרטר לאנג, דילן וויגינס ועומר פדי, הוא גם הופק על ידי חמשת האחרונים.
השיר נכתב יום אחרי השתתפות באירוע, שאחריו רוזה מצאה את עצמה עוברת על תגובות שנאה ברשתות החברתיות.
היא לא הצליחה לישון מפני שהייתה "אובססיבית למה שהאנשים האלה יגידו עליה".
היא גם הודתה שהיא מרגישה "גועל" מעצמה והייתה בהכחשה כתוצאה מכך.
"Number One Girl" היה מועמד לפרס הבלדה בטקס פרסי המוזיקה ה-34 של סיאול.
הווידאו קליפ לשיר יצא לאור יחד עם הסינגל ב-22 בנובמבר 2024, הוא בוים על ידי רוזה.
הקליפ, שהוקלט בסגנון של מצלמת וידאו רטרו, מראה את רוזה משוטטת בלילה ברחובות סיאול, סקייטפארק, ראש תצפית וגשר ג'אמסו, בעודה שרה למאהב אנונימי.
ב-13 בפברואר 2025 יצא קליפ הופעה של השיר.
הקליפ, שצולם בנואי-לה-גראן, הציג סצנות של רוזה משוטטת ב-"Les Espaces d'Abraxas" ורוקדת יחד עם רקדן נוסף.
רוזה ביצעה את השיר בלייב לראשונה בתוכנית המוזיקה הלילית של "KBS2 ,"The Seasons: Lee Young-ji's Rainbow", בפרק ששודר ב-29 בנובמבר 2024. גרסת ההופעה החיה מהתוכנית הוצאה לאור כשיר בגרסה דיגיטלית מוגבלת של האלבום Rosie ב-10 בדצמבר 2024.
קרדיטים מעובדים מתוך הערות האלבום של Rosie.
מיקס באולפני MixStar (וירג'יניה ביץ')
מאסטרינג ב-Sterling Sound (ניו יורק סיטי)
ברונו מארס – כתיבה, הפקה
קרטר לאנג – כתיבה, הפקה
דילו ויגינס – כתיבה, הפקה
עומר פדי – כתיבה, הפקה
ברייס בורדון – עוזר מיקס
O (או) היא האות החמש עשרה באלפבית הלטיני.
מקורה של האות באות השמית "ע" – אשר נכתבה בכתב הפרוטו-כנעני בצורת עין, והתפתחה לצורת עיגול באלפבית הפיניקי והעברי הקדום.
אות זו עברה לאלפבית היווני בתור אומיקרון, וממנו עברה ללטינית.
האות משמשת ברוב השפות לציין תנועת חולם או תנועות דומות.
באלפבית פונטי נקראת האות "אוסקר" (Oscar).
בקוד מורס היא מסומנת כשלושה קווים:
עין פרוטו שמיתעין פיניקיתאומיקרון יווניתאומגה יווניתO אטרוסקיתO לטינית
ברפואה "O" (וכן בצירופים O+ או O-) הוא אחד מסוגי הדם האנושי.
במתמטיקה ובמדעי המחשב, האות מסמלת סימון אסימפטוטי עליון (O) או תחתון (o) (נפוץ במיוחד בחישוב סיבוכיות).
בכימיה האות מסמלת את היסוד חמצן.
בהודעות טקסט, האות "O" מסמלת בקיצור חיבוק (בעוד שנשיקה מסומלת על ידי X).
סיפורה של O הוא רומן ארוטי צרפתי.
Ó (באנגלית (O') היא קידומת נפוצה של שמות משפחה איריים שמשמעותה "בן-".
O2 ארנה (O2 Arena) הוא היכל ספורט רב תכליתי הממוקם ברובע ליבן שבפראג.
הוא אחד מהיכלי הספורט המודרניים ביותר באירופה שיכולים להתאים למספר סוגי ספורט.
האולם נבנה כסאזקה ארנה לקראת אליפות העולם בהוקי קרח שנערכה בשנת 2004. הוא מכיל 18,000 מקומות ישיבה, אשר הופכים אותו לאחד ההיכלים הגדולים ביותר באירופה, וגם לאחד היחידים שמתאימים ברמתם לליגות ההוקי קרח והכדורסל של צפון אמריקה (בעיקר ארצות הברית).
בשנת 2006, O2 ארנה אירח את הפיינל פור של היורוליג, התחרות הנחשבת ביותר בקרב הכדורסל האירופי.
בשנת 2008 שמו של האולם שונה ל-O2 ארנה עקב הסכם מסחרי עם חברת הטלפוניה O2.
בנובמבר 2021 באולם נערכו תחרויות משחקי הגמר של גביע בילי ג'ין קינג 2020-21.
הרעיון של בניית היכל חדש בפראג הגיע בעקבות עידן הזהב של ההוקי קרח בצ'כיה - שזכתה בארבע מדליות זהב רצופות באליפות העולם.
ההיכל היה אמור להיבנות בזמן ולארח את אליפות העולם של שנת 2003 בהוקי קרח, אך בעקבות סיבוכים לא צפויים בהנהלת הפרויקט והמשקיעים, התאחדות ההוקי החליטה להעביר את המשחקים לפינלנד.
המשקיעה העיקרית של ההיכל הייתה חברת ההימורים סאזקה הצ'כית.
בניית ההיכל החלה בשנת 2002 והושלמה בשנת 2004, לקראת אליפות העולם.
מקומות לחברי המועדון ומיוחדים: 2,460
מקומות בברים, מסעדות ובתי קפה: 2,900
אוכלוסיית האזור שבו נמצא: 15-18 מיליון תושבים
O2 ארנה המוכר גם כצפון גריניץ' ארנה הוא היכל ספורט רב תכליתי הממוקם על שפת נהר התמזה שבלונדון.
הוא היכל הספורט השני בגודלו בממלכה המאוחדת עם כ-20,000 מקומות ישיבה, שני רק למנצ'סטר ארנה.
ה-O2 ארנה מהווה חלק מרשת מרכזי בידור הנקראת אקדמיית ה-O2.
עם סיום אירועי המילניום בלונדון שנערכו תחת כיפת המילניום, עבר המתחם שיפוץ כללי שבמסגרתו נבנה בין היתר היכל ספורט מקורה תחת כיפת המתחם.
העבודות החלו בשנת 2003 והסתיימו בשנת 2007 ובסיומן נקרא ההיכל על שם חברת התקשורת הסלולרית הבריטית O2. היות שלא היה ניתן להשתמש במנופים תחת כיפת המתחם, נבנה גג ההיכל תחת הכיפה על הקרקע, ומאוחר יותר הונף.
בסך הכל תופס שטח ההיכל כ-40% מהשטח שתחת הכיפה.
במסגרת בניית ההיכל, עבד מנהל הסאונד של להקת U2, ג'ו אוהרליהי, עם מהנדסי האקוסטיקה של ההיכל, במטרה לפתור את בעיית ההדהוד הנפוצה באירועים המתקיימים במקומות מקורים.
פני ההיכל משתנים לעיתים קרובות בהתאם לסוג האירוע המתקיים בו.
בהיכל מתקיימים אירועי ספורט שונים כגון תחרויות כדורסל, טניס, הוקי קרח, התעמלות, אגרוף, היאבקות.
כמו כן, מתקיימים בהיכל כינוסים, תערוכות, הופעות חיות ועוד.
מאז פתיחתו של ההיכל בשנת 2007, אירח ההיכל מוזיקאים בינלאומיים רבים.
ההיכל הוגדר כ"היכל הטוב ביותר בעולם" על ידי מגזין Pollstar בשנת 2009.
בשנת 2010 התקיים בהיכל מופע יובל 25 למחזמר עלובי החיים.
בשנת 2007 אירח ההיכל משחק ראווה בין קבוצות ה-NBA בוסטון סלטיקס למינסוטה טימברוולבס, ומאז אירח ההיכל משחקי NBA נוספים.
בשנת 2007 אירח ההיכל צמד משחקים בין לוס אנג'לס קינגס ואנהיים דאקס אשר פתחו את עונת 2007/2008 בליגת ה-NHL, הפעם הראשונה שמשחקים רשמיים בעונה הרגילה בליגה זו נערכו באירופה.
החל משנת 2009 מארח ההיכל את גמר ה-ATP בטניס, ואת אליפות העולם בהתעמלות מכשירים.
כמו כן, אירח ההיכל אירועי היאבקות של ה-WWE, וכן תחרויות אגרוף שונות.
בשנת 2012 אירח ההיכל את תחרויות ההתעמלות, ואת גמר טורניר הכדורסל במסגרת אולימפיאדת לונדון.
כמו כן, ההיכל אירח באותה שנה את טורניר הכדורסל של המשחקים הפאראלימפיים.
במהלך התחרויות כונה ההיכל "צפון גריניץ' ארנה" עקב ההגבלות של הוועד האולימפי הבינלאומי האוסרות על מתקני הספורט להיקרא בשמות של חברות מסחריות במהלך התחרויות.
בשנת 2013 ההיכל אירח את פיינל פור היורוליג בכדורסל.
ליד הארנה ממוקמת התחנה הדרומית של רכבל האמירטייס.
OEM (ראשי תיבות באנגלית של: Original Equipment Manufacturer - יצרן ציוד מקורי) הוא מונח המשמש בתחומי ייצור שונים, ומתאר יצרן המייצר מוצר או חלק הנרכש על ידי חברה אחרת, ונמכר תחת שם המותג הפרטי והגנרי של חברה אחרת.
המונח משמש בתעשיית הרכב, בתעשיית המחשוב, הסלולר ועוד.
בתעשיית הרכב תיתכן משמעות מעט שונה ל-OEM (כקיצור ל-original equipment FROM manufacturer).
במשמעות זו, הכוונה היא לחלק חילוף שיוצר על ידי היצרן המקורי של הרכב.
עם זאת, בתעשייה זו ייתכן תחום אפור בהגדרת המונח כיוון שיצרני חלקים תחליפיים נוטים גם הם לסמן את תוצרתם ב-OEM על מנת לציין שהחלק זהה לחלוטין לחלק שיוצר על ידי יצרן הרכב המקורי.
בישראל למשל נפוצים המוצרים של חברת סילברליין, שלמעשה אינה קיימת בכלל ומהווה OEM של מוצרי אלקטרוניקה תוצרת סין.
במחשבים, "מחיצת OEM" היא מחיצה נסתרת בדיסק הקשיח המתקבלת ביחד עם המחשב מהיצרן - ומכילה את מערכת ההפעלה האמורה להיות מותקנת במחשב - לעיתים קיים יתרון במחיצה זו בשל אפשרויות השחזור הקיימות בה.
גישה אל מחיצה זו מבוצעת באמצעות מקשים מיוחדים המשתנים ממחשב למחשב.
בעולם המחשבים ODBC Open Data Base Connectivity הוא ממשק סטנדרטי שנבנה בשפת C כדי לתקשר עם מערכת ניהול מסד נתונים (DBMS).
מתכנן ODBC התכוון ליצור מערכת עצמאית של הפעלת מסדי נתונים וניהולם.
יישום או תוכנית יכולים לשלוח שאילתות או משפטי SQL אל מסדי הנתונים כדי להחזיר רשומות או להחיל שינויים על מסד הנתונים, בלי קשר לסוג מערכת הפעלה או לסוג מסד הנתונים שבשימוש.
עם ODBC הוצגה לראשונה האפשרות לתקשורת בלתי תלויה עם מסדי נתונים, כאשר הדרייבר שבשימוש ODBC משמש כשכבת תווך בין מסד הנתונים לתוכנה, התוכנה משתמשת בפקודות ODBC ו-ODBC מעביר את השאילתות אל מסד הנתונים.
חברת מיקרוסופט, בשיתוף עם חברת Simba Technologies, בנתה את ODBC תוך אימוץ הסטנדרטים של אס קיו אל (SQL Access Group) המבוססים על תקני Call Level Interface ותקני ISO/IEC.
הגרסה הראשונה של ODBC יצאה לאור בספטמבר 1992. לאחר הוצאת גרסה 2.0 החליטה חברת מיקרוסופט להתאים את ODBC 3.0 לתקני ארגון CLI וארגוני התקנים X/Open ו-ISO.
ב-1995 הפכו SQL/CLI חלק מהסטנדרטים הבינלאומיים של SQL.
O3b היא מערכת תקשורת תשתית תמסורת לוויינית בפס רחב (backbone) עבור אזרחי העולם שאין להם כיום גישה לאינטרנט רחב-סרט.
המערכת מופעלת על ידי חברת תקשות לוויינית SES.
משמעות השם היא "שלושת הביליונים האחרים".
החברה, שבסיסה באי ג'רזי, היא מיזם של גרג וויילר ונתמכת על ידי גוגל, HSBC, קרדיט סוויס ועוד חברות שגייסו 1.2 מיליארד דולר לצורך הפרויקט.
התשתית התבססה בשלב ראשון על שמונה לווייני תקשורת שיקיפו את כדור הארץ במסלול בגובה 8,063 ק"מ (הנקרא Medium Earth Orbit).
גובה זה נבחר כיוון שהוא מספק פריסה טובה ועלויות שיגור נמוכות בהשוואה למסלול גאוסטציונרי (36,000 ק"מ).
בהמשך הוגדל ל-12 לוויינים, וקיימו תוכניות להגדיל את המספר ל-16 לוויינים.
התשתית צפויה לספק תמסורת אינטרנט ל-150 ספקיות אינטרנט במדינות אפריקה, אסיה, אמריקה הלטינית והמזרח התיכון.
זמן ההשהיה צפוי להיות 120 מילי-שניות (בהשוואה ל-500 מילי-שניות בלווייני תקשורת סטנדרטיים כיום), התמסורת תתבסס על 12 אלומות בתחום תדרי Ka (26.5-40 GHz) כאשר כל אלומה תכסה שטח בקוטר של כ-600 ק"מ.
המערכת הלוויינית תיתמך בתשתית קרקעית שתכלול עשרות נקודות תקשורת קרקעיות ייעודיות (Points of Presence) מקושרות ביניהן בקצבים שבין 10 Mbps ל-1 Gbps.
התקשורת הקרקעית נפרסת על ידי חברת VaiSat, השירות והתפעול ייעשה על ידי חברת SES WorldSkies שמושבה בלוקסמבורג.
הלוויינים מתוכננים ומיוצרים על ידי חברת Thales Alenia Space.
ארבעת הלוויינים הראשונים שוגרו ביוני 2013 על ידי משגרי סויוז.
ארבעה נוספים שוגרי ב-2014, וארבעה נוספים ב-2015 - כך שבסה"כ לחברה 12 לוויני תקשורת.
ODESSA (Organisation der ehemaligen SS-Angehörigen בגרמנית: ארגון חברי אס אס לשעבר) הוא שמה של רשת סודית, שנוסדה בסיום מלחמת העולם השנייה על ידי קציני אס אס נאצים שנותרו בחיים, ומטרתה לעזור ולחלץ חברי האס אס ובכירים נאצים מדין האומות לאחר המלחמה.
מטרת הרשת הייתה יצירת קשר והברחתם של אותם חברי אס אס שנערכו אחריהם חיפושים.
רוב חברי הקבוצה עזבו לכיוון אמריקה הדרומית ומדינות ערביות.
לארגון היו קשרים בארגנטינה, ברזיל, גרמניה, ותיקן, מצרים, ספרד, שווייץ.
מספר חוקרים טוענים כי נאצים בכירים שנמלטו לאמריקה הדרומית נעזרו בחברי הארגון, בהם היו אדולף אייכמן, יוזף מנגלה, אריך פריבקה, אריברט היים, אדוארד רושמן וכנראה רבים נוספים.
אוטו סקורצני, הכומר אלויס הודאל ונאצים אחרים נחשדו בקשר עם הקבוצה.
ארגון שעסק בהימלטות הנאצים מוזכר בספריהם של מספר חוקרים על הנאצים, חלקם, דוגמת שמעון ויזנטל, קראו לו "אודסה" ואחרים, כמו ההיסטוריון הישראלי מיכאל בר-זוהר, טענו שהוא נקרא נתיבי העכברושים, ויכול להיות ש"אודסה" הסתפחה אליו.
ארגון אודסה עמד במרכז ספרו של פרדריק פורסיית' "תיק אודסה", שיצא לאור ב-1972. ב-1974 עובד הספר לסרט על ידי רונלד נים .
ארגון זה מוזכר בסרט תפנית גורלית , שהופק ב-1989 בבימויו של איאן שארפ .
מוזכר גם בספרה של אורה מורג "בחזרה אל הבונקר".
O'nyong-nyong virus (שם נוסף: O'nyong'nyong virus, בקיצור: ONNV, בתעתיק לעברית: נגיף אוֹ'נְיוֹנְג-נְיוֹנְג, בתרגום מנילוטית: כאב חריף במפרקים) הוא נגיף המצוי במזרח, מרכז ומערב אפריקה השייך למשפחת נגיפי Togaviridae (בסוג Alphavirus), שאליה שייך גם נגיף ה-Chikungunya, החולק עמו קרבה גנטית.
הנגיף זוהה ובודד לראשונה בשנת 1959 ב"מרכז לחקר נגיפים באוגנדה" ("Uganda Virus Research Institute"), הממוקם באנטבה, מתוך דוגמאות דם ויתושים שנאספו במחוז גולו (Gulu) שבצפון המדינה.
נגיף ה-ONNV הוא נגיף בעל מעטפת ליפידית חיצונית, בגודל של כ-60 ננומטר, המכיל קפסיד איקוסהדרלי.
נגיף זה מכיל גנום RNA חד-גדילי בעל מובן חיובי בגודל של כ-11-12 אלף בסיסים.
RNA זה מקודד לשתי קבוצות של חלבונים - חלבונים מבניים (Structural proteins) ולא מבניים (Non-structural proteins) אשר מסונתזים בעקבות נוכחות 2 מסגרות קריאה נפרדות בגנום הנגיפי.
בדומה ליתר נגיפי משפחת Togaviridae גם הגנום של נגיף ה-ONNV מכיל "CAP" בקצה 5' וזנב רב-אדנולי בקצה 3' המייעדים אותו לתרגום מידי בריבוזומי התא המאכסן.
הגנום של נגיף ה-ONNV ארוז בתוך ליבה חלבונית קשיחה, הקרויה "קפסיד" והוא חולק כ-90% קרבה גנטית לנגיף ה-Chikungunya (נקבע על סמך השוואת רצף בסיסי ה-RNA של שני הנגיפים).
צורתו של הקפסיד היא כאמור, איקוסהדרלית, והוא מורכב מ-240 תת-יחידות של חלבון קפסיד (Capsid protein).
על פני המעטפת הליפידית של הנגיף, בעודם פונים כלפי חוץ, קבועים 80 חלבונים הקרויים Spikes.
חלבונים אלה, המורכבים מהטרודימרים או הטרוטרימרים של חלבוני מעטפת E1, E2, E3, משמשים את הנגיף להכרת רצפטורים ספציפיים על גבי קרומי התאים, שאליהם הם חודרים.
נגיף ה-ONNV מועבר אל בני האדם באמצעות עקיצת יתושים מהסוג אנופלס (בעיקר על ידי המינים: Anopheles funestus ו-Anopheles gambiae) בלבד.
לאחר העקיצה מגיע הנגיף אל מחזור הדם, אשר באמצעותו מועבר אל רקמת המטרה בגוף המאכסן.
מיד לאחר הגעת הנגיף לרקמה מתרחשת אינטראקציה בין חלבוני Spike נגיפיים לרצפטורי למינין (Laminin receptors) ופוליסכרידים מסוג הפאראן גופרתי.
אינטראקציה זו מאפשרת, למעשה, את חדירת הנגיף אל תוך התא בתהליך של אנדוציטוזה המושרית על ידי חלבוני קלתרין.
בשלב הבא, כתוצאה מהסביבה החומצית השוררת בתוך האנדוזום מתרחש ניתוק של חלבון המעטפת E1. חלבוני E1 מתאספים יחד על מנת ליצור הומוטרימר הנחוץ לאיחוי מעטפת הנגיף עם קרום האנדוזום.
תהליך זה מעודד את תחילתו של שלב השלת הקפסיד (Uncoating), דבר המוביל לחשיפת תכולת הנגיף בציטוזול.
מיד בתום שלב השלת הקפסיד מתחיל שלב סינתזת חלבוני הנגיף וזאת משום שגנום הנגיף מופיע במובן חיובי ומכיל "CAP" בקצה 5' וזנב רב-אדנולי בקצה 3' המייעדים אותו לתרגום מידי בריבוזומי התא המאכסן על גבי רשתית אנדופלזמית.
ראשית מסונתזת מולקולה חלבונית ארוכה שנקראת Non-structural polyprotein.